וינפריד גיאורג זבאלד

וינפריד גיאורג (מקסימיליאן) זבאלד (בגרמנית: Winfried Georg Sebald‏; 18 במאי 1944 – 14 בדצמבר 2001) היה סופר, משורר, מסאי ומבקר גרמני, שישב באנגליה. זבאלד נולד למשפחה כפרית קתולית בוורטאך, בוואריה, גרמניה. אביו שירת בצבא הגרמני בעת מלחמת העולם השנייה, נשבה ונעצר בצרפת ושב לגרמניה רק בשנת 1947. לאחר סיום לימודי התיכון שלו, המשיך זבאלד בלימודים גבוהים. הוא למד ספרות גרמנית, תחילה באוניברסיטת פרייבורג ובהמשך באוניברסיטת פריבור שבשווייץ. עם תום לימודיו, בשנת 1966, היגר זבאלד לאנגליה, בה גר עד מותו. תחילה השתקע במנצ'סטר, ולימד ספרות גרמנית באוניברסיטה שם. לאחר כמה שנים עקר למזרח אנגליה, לנוריץ', והיה מרצה לספרות ולשון גרמנית באוניברסיטת איסט אנגליה. על אף ישיבתו באנגליה, כל חייו כתב גרמנית, ולפי דבריו הריחוק האמנותי שהושג בדרך זו, עמד לו לטובת כתיבתו. זבאלד נחשף לשואת יהודי אירופה מידי הגרמנים כשהיה כבן שמונה עשרה, ומאז הפך נושא השמדת היהודים בידי הגרמנים לנושא מרכזי בחייו וביצירתו. הוא היה בין המבקרים החריפים של ההתעלמות מהשואה בשיח התרבותי הגרמני. יצירתו הספרותית נָסַבָּה על שאלות הזיכרון התרבותי, הגלות וההגירה, האובדן לגילוייו השונים, העקירה והנדודים, וכן חשבון הנפש של הגרמנים. זבאלד נהרג בתאונת דרכים באנגליה, כאשר סטה מהדרך לאחר שכנראה לקה בהתקף לב. בתו שהייתה עמו ברכב ניצלה. פרס היינריך בל פרס היינריך היינה הפרס הספרותי של ברלין פרס אדוארד מריקה וכן זכה בפרסים ספרותיים נוספים. רבים מקוראיו ומן המבקרים, ראו בו מועמד טבעי לזכייה בפרס נובל לספרות. זבאלד פרסם בחייו כעשרה כרכים של סיפורת ומסות, אחדים מספריו תורגמו גם לאנגלית. סחרחורת (1990), תרגמה טלי קונס, הוצאת כתר, 2013. המהגרים (1992), תרגמה מיכל הלוי, עריכת תרגום - מרים דינור, אחרית דבר - סוזן סונטג, הוצאת כתר, 2002. טבעות שבתאי (1995), תרגמה טלי קונס, הוצאת כתר, 2009. אוסטרליץ (2001), תרגם יונתן ניראד, הוצאת כתר, 2006. קמפו סנטו: רשימות על מסעות ועל ספרים (2003), תרגמה טלי קונס, הוצאת כתר, 2011. גרשון שקד, "הקורבנות הם הבעיה שלי והרוצחים - שלך: על היהודי כ'אחר' ביצירותיהם של סופרים גרמנים", אלפיים 28, 2005. גלילי שחר, "המהגרים והמספר: על וינפריד גאורג זבלד", מאזנים ע"ח, 1, 2004. עמיה ליבליך, "בין זיכרון לבדיון - על ייצוגם של ילדים ניצולי שואה בספרות", אלפיים 27, תשס"ד 2004. דרור בורשטיין, "קריאה בספר הזה היא צלילה אל תוך תהום (על 'אוסטרליץ')", הארץ, מוסף ספרים, 13.12.06. נמרוד מתן, "על אמת, תיעוד ובדיון אצל זבאלד", תקריב 13, דצמבר 2016. מדיה וקבצים בנושא וינפריד גיאורג זבאלד בוויקישיתוף אתר האינטרנט הרשמי של וינפריד גיאורג זבאלד (בגרמנית) וינפריד גיאורג זבאלד, ברשת החברתית Goodreads לספר סיפור הרי זו כבר הרהבה, שיחה עם ו.ג זבאלד, באתר בבל על אוסטרליץ באתר "טקסט" נועה מנהיים, בגלל המלחמה ההיא, באתר ynet, 9 בפברואר 2003 שירי לב-ארי, המהגר הנצחי, באתר ynet, 27 במאי 2009 טל ניב, מלחמת חפירות, על הספר "טבעות שבתאי", באתר הארץ, 10 ביוני 2009 מתי שמואלוף, זבאלד מגלה אחריות מוסרית כסופר, באתר nrg‏, 14 ביולי 2009 לאה איני, מועדון קריאה, גנום הטפלות, על הספר "טבעות שבתאי", באתר הארץ, 11 בנובמבר 2009 לאה איני, מועדון קריאה, שאלה בלתי נמנעת, באתר הארץ, 24 בנובמבר 2009 לאה איני, מועדון קריאה, רואנדה מצפה לזבאלד, באתר הארץ, 2 בדצמבר 2009 גל אורן, מה עושים במתים, מקור ראשון, מוסף "שבת", 1 בדצמבר 2011, 1 בדצמבר 2011 גל אורן, כשהתמונות והמילים יהיו לאחד - לרגל צאת סרט דוקומנטרי בעקבות 'טבעות שבתאי', מקור ראשון, מוסף "שבת", 22 במרץ 2012, 23.3.2012 תלמה אדמון, חוכמת הפסימיות: על קובץ המסות של ו.ג. זבאלד, באתר nrg‏, 20 בדצמבר 2011 אריק גלסנר, על "סחרחורת", של וו.ג.זבאלד, בהוצאת "כתר" (מגרמנית: טלי קונס), באתר מבקר חופשי, 9 באפריל 2013, פורסם במדור לספרות ב"7 לילות" של "ידיעות אחרונות" נמרוד מתן, על אמת, תיעוד ובדיון אצל זבאלד, "תקריב" 13, דצמבר 2016 וינפריד גיאורג זבאלד, באתר אנציקלופדיה בריטניקה (באנגלית) וינפריד גיאורג זבאלד, באתר "Find a Grave" (באנגלית) וינפריד גאורג זבאלד (1944-2001), דף שער בספרייה הלאומית